ନୂଆଦିଲ୍ଲୀ : ଭାରତ ଆଜି ସାଙ୍ଘାଇ ସହଯୋଗ ସଙ୍ଗଠନ ପରିଷଦ ସଦସ୍ୟ ରାଷ୍ଟ୍ରମୁଖ୍ୟମାନଙ୍କର ବୈଠକ ଆୟୋଜନ କରୁଛି। ଭର୍ଚୁଆଲ୍ ମାଧ୍ୟମରେ ଆୟୋଜିତ ହେଉଥିବା ଏହି ବୈଠକରେ ଉପରାଷ୍ଟ୍ରପତି ଭେଙ୍କିୟା ନାଇଡୁ ଅଧ୍ୟକ୍ଷତା କରିବେ। ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଜାରି ଏକ ବିବୃତ୍ତିରେ କୁହାଯାଇଛି, ସଙ୍ଗଠନରେ ସମସ୍ତ ସଦସ୍ୟ ରାଷ୍ଟ୍ର ଯୋଗଦେବା ପରେ ୨୦୧୭ ମସିହା ପରେ ପ୍ରଥମ ଥରପାଇଁ ସାଙ୍ଘାଇ ସହଯୋଗ ସଙ୍ଗଠନ ପରିଷଦର ଶିଖର ବୈଠକ ଭାରତର ଅଧ୍ୟକ୍ଷତାରେ ଆୟୋଜିତ ହେଉଛି।
ପ୍ରତିବର୍ଷ ଆୟୋଜିତ ହେଉଥିବା ଏହି ବୈଠକରେ ସଦସ୍ୟ ରାଷ୍ଟ୍ରର ପ୍ରଧାନମନ୍ତ୍ରୀମାନେ ଯୋଗଦେଇ ସଙ୍ଗଠନର ବାଣିଜ୍ୟ ଓ ଆର୍ଥିକ ପ୍ରସଙ୍ଗଗୁଡ଼ିକ ଉପରେ ଆଲୋଚନା କରିଥା'ନ୍ତି।
ଉପପ୍ରଧାନମନ୍ତ୍ରୀ। ଏହାବ୍ୟତୀତ ତୁର୍କମେନୀସ୍ତାନକୁ ଭାରତ ସ୍ୱତନ୍ତ୍ର ନିମନ୍ତ୍ରଣ କରିଛି। ତୁର୍କମେନିସ୍ତାନର କ୍ୟାବିନେଟ୍ ମନ୍ତ୍ରୀମାନଙ୍କ ଉପାଧ୍ୟକ୍ଷ ସ୍ୱତନ୍ତ୍ର ଅତିଥି ଭାବେ ଏଥିରେ ଯୋଗ ଦେବେ। ଏହି ବୈଠକର ଅବ୍ୟବହିତ ପୂର୍ବରୁ ସଙ୍ଗଠନର ମହାସଚିବ ଭ୍ଲାଦିମିର୍ କହିଛନ୍ତି, ସଦସ୍ୟ ରାଷ୍ଟ୍ରମାନଙ୍କ ମଧ୍ୟରେ କୋଭିଡ଼୍-୧୯ ମହାମାରୀ କାରଣରୁ ଉପୁଜିଥିବା ବିଭିନ୍ନ ସମସ୍ୟାର ସମାଧାନ କ୍ଷେତ୍ରରେ ଆଲୋଚନା ହେବ। ଏହି ବୈଠକ ଆର୍ଥିକ ଓ ପୁଞ୍ଜିନିବେଶ କ୍ଷେତ୍ରକୁ ସୁଦୃଢ଼ କରିବାରେ ସହାୟକ ହେବ ବୋଲି ଆଶାବାଦୀ ଥିବା ସେ କହିଛନ୍ତି। ପାରମ୍ପରିକ ଔଷଧ କ୍ଷେତ୍ରରେ ଏକ ଟିମ୍ ଗଠନ କରିବା ପାଇଁ ସେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଦେଇଥିବା ପ୍ରସ୍ତାବ କଥା ଉଲ୍ଲେଖ କରିଥିଲେ।
